Saya mau tau Sejarah dari Sekolah Kebangsaan Kunak 2. Jelaskan dalam bahasa melayu

Tarikh penubuhan dan pengasas sekolah

Nama asal Sekolah kebangsaan Kunak 2 semasa penubuhannya ialah Sekolah Kebangsaan Kunak 3. Pada awalnya, ia merupakan sebuah sekolah agama dewasa. Seorang guru bernama Encik Utoh bin Tahassam telah ditugaskan. Bangunan sekolah menumpang sementara di Balai Raya kampung Kunak 3.

Memikirkan betapa pentingnya pendidikan di kalangan penduduk tempatan, maka beberapa orang pemimpin masyarakat telah mendesak pihak kerajaan supaya sebuah sekolah kerajaan didirikan secara rasmi. Dengan desakan tersebut pada tahun 1972, pihak kerajaan telah mendirikan sebuah bangunan sekolah yang mengandungi hanya sebuah bilik darjah dan sebuah rumah guru. Selepas pembinaan bangunan ini, maka pada 17 April 1973, bermulalah era baru corak pendidikan di kampung ini daripada sebuah sekolah agama kepada sebuah sekolah kebangsaan yang diberi nama Sekolah Rendah Kebangsaan Kunak Tiga, dengan bilangan murid serama 77 orang.

Oleh kerana sambutan yang menggalakkan, maka pertambahan bilangan murid begitu mendadak menyebabkan pihak kerajaan membina sebuah lagi bangunan yang dilengkapi dengan dua buah bilik darjah dan dua buah stor peralatan pada tahun 1977. Lanjutan daripada ini, dua buah lagi rumah guru turut didirikan.

Pada tahun-tahun berikutnya, beberapa pembinaan terus berlaku, iaitu pembinaan bangunan Prasekolah, bangunan Makmal Komputer dan tambahan bangunan rumah guru berkembar.  Pada bulan Februari 2012, sekolah ini telah menambah lagi koleksi fakta sejarahnnya sendiri apabila secara rasmi bangunan baru yang bernilai RM13.8 juta telah siap dan digunakan secara rasmi.